Ето я.
СЛУЖЕБЕН ВХОД
Дами, съжалявам, но публиката е запълнена днес. Елате утре.
За печеното? - Лявата.
Ефир след две минути. - Взе ли натриев хлорид?
Да. - Кой сорт домати?
"Рома", благодаря.
Не ми отговори за рекламата на "Престо".
Ще започна с нея, Уолтър. - Наистина ли?
Слава богу. Благодаря. Консервите са на плота.
Не забравяй и да се усмихваш. Успех, чао.
Каква сол е искала? - Нейодирана. Взех кашерна.
Всичко да е идеално. Да се виждат етикетите.
Текстът е на картите. - Не се тревожи, Уолтър.
Добре дошли, дами. Шоуто започва.
Широки усмивки, енергия, щастие.
Енергия и усмивки.
И снимаме.
В ефир след пет, четири, три...
Добре дошли. Казвам се Елизабет Зот, а вие сте с "Вечеря в шест".
Виждате ли това?
Супи "Престо". Набързо сготви, вкусно похапни.
Аз го измислих. - Пестят много време.
Защото са пълни с химикали. Но не от полезните.
Наистина ще се изненадате.
С тях любимите ви хора ще измрат
и ще спестите време, защото вече няма да ги храните.
Днес ще готвим любимата ви лазаня,
но ще пробваме нещо ново.
Грижата за близките изисква доста усилия.
Всеки, който твърди друго, явно не готви за петима всяка вечер.
Затова нека приготвим нещо питателно и вкусно.
Нещо, с което семейството ще оцелее и ще има за цяла седмица.
Да започваме.
ПО КНИГАТА НА БОНИ ГАРМЪС
СЕДЕМ ГОДИНИ ПО-РАНО
"МИС ХЕЙСТИНГС"
Г-це Зот?
Добро утро, г-це Фраск.
Запишете се за конкурса "Мис Хейстингс".
Лабораторията ви няма секретарка сега, някой трябва да ви представи.
Не съм секретарка.
И лаборантите могат да участват, стига да са жени.
Благодаря, но не харесвам такива забавления.
А какво харесвате?
Напоследък съм заинтригувана от архебактериите.
Клетъчната им мембрана е изградена от етер-фосфолипиди,
вместо от естер-фосфолипиди.
Обичам и да готвя.
Кажете, ако размислите. - Няма, но благодаря.
А сега трябва да разчистя, преди да дойдат химиците.
Ще ви запиша под въпрос.
Не ме безпокойте!
Д-р Еванс, д-р Донати е.
Минутка.
Гол сте.
Според някои култури съм навлечен.
Пак пропуснахте заседанието.
Защото работех.
Всички се интересуват от резултатите. - Ще почакат.
Нали ще подготвите плана за финансирането от фондация "Ремсен"?
Благодарение на техните пари лампите тук светят.
Някои е по-добре да останат угасени.
А сега си дръпнете крака и ме извинете.
Нали сте наясно, че съм ви началник?
Уволнете ме.
НЕ ВЛИЗАЙ
НАПУСНИ БЪРЗО
Миличка, ще почистиш ли тук? И донеси стъклениците.
И после ми направи още едно кафе, скъпа.
Ще отнеме време, идете до кафенето.
Онова не е като твоето.
Зот? - Да, д-р Пауърс?
Три пъти пробвах. Какво пропускам?
Карбонилната група се превръща в имин. - Вярно...
Забравили сте киселинния катализатор. - Благодаря. Ясно.
Можете ли да си представите?
СПИСАНИЕ "НАУКА"
Не разбирам. С какво изобщо ни превъзхожда Еванс?
Гласят го за Нобелова награда. - Тя е надценена.
Пише, че Калвин Еванс бил Ричард Файнман на химията.
Затова ли заграбва запасите ни?
Колко рибоза му е нужна?
Еванс трябва да внимава. Младият Бороуиц ще му отмъкне финансирането.
Късмет. Май копираш работата на Воклен.
Надграждам я. - Отдава му чест.
След век и половина.
Повече шанс имаш в конкурса за красота.
Ясно. - Така де...
Стига Зот да не реши да участва. - Хайде, сладурано.
Да не се засегна?
ФОНДАЦИЯ "РЕМСЕН" МОЛБА ЗА ФИНАНСИРАНЕ
ГОСПОДИН
ГОСПОЖИЦА
Казах на Робърт... - Робърт!
Казах на д-р Донати,
че държа конкурсът да бъде изискан, възвишен и бляскав.
И да се лее алкохол.
Не мога да правя чудеса. - Напротив.
Може и да си права, защото, за моя голяма радост,
той прие да има вечерни рокли преди банските, както и парична награда.
Д-р Еванс и неговите ядки. - Как оцелява?
А и тича. - Къде?
Просто така, без посока. Много е странен.
И не говори с никого.
Донати забрани извънредния труд. Не стой до късно, ще го отнеса аз.
Тръгвам си.
ХИМИЧНА ЛАБОРАТОРИЯ
По дяволите.
СОБСТВЕНОСТ НА Д-Р КАЛВИН ЕВАНС
Г-це Зот, ръководя над сто от най-добрите химици в страната,
които се отплащат със значими постижения.
За тази цел използват апаратура за хиляди долари.
Затова чуя ли, че лаборант използва оборудването ни
след работно време и без надзор, силно се обезпокоявам.
Мога да обясня. Магистър химик съм от Калифорнийския университет.
Изучавах клетъчния метаболизъм на нуклеиновите киселини.
Предвид това, в извънработно време и по собствена инициатива,
провеждам експерименти по абиогенеза.
Синтезирам прости молекули в нуклеотиди и нуклеинови киселини.
Изследването ми е обещаващо и ще поискам финансиране.
Да оставим настрана факта, че използвате оборудването без надзор на химик...
Аз съм химик. - Нашите химици са защитили докторантури.
Не бих могъл да обвържа името "Хейстингс" с лаборантка,
гордо развяваща магистратура от Калифорнийския.
Бях отличничка... - Г-це Зот.
Работата ми говори достатъчно. - Не ви достига интелект.
Не съм свършил.
Вярно ли е, че не искате да участвате в конкурса за красота?
Не знаех, че е задължително. - Не е.
Част е от нашите традиции.
Съветвам ви да попиете от духа на "Хейстингс",
ако искате да останете тук.
Сега сте свободна.
И се усмихвайте понякога, не боли.
Г-це Зот.
Г-це Зот? Чух, че ще се включите в конкурса.
Откъде... - Радвам се, че размислихте.
Не знам дали сте чули, но тази година има категория "Вечерни рокли".
Освен това не е задължително да сте с бански в две части, може и цял.
Може ли да ви снимам? Усмивка!
Ето я и нея. Крадлата.
Моля?
Обиколих всички отдели, разпитах десетки химици,
включително и ваш колега,
който заяви, че за вас е типично да дразните.
По-точно казано, имате се за голяма работа.
А вие чувате ли се? - Значи не отричате.
За какво й е на секретарка рибоза, ако не за черния пазар?
Химик съм. - Че и лъжкиня!
На черния пазар няма огромно търсене на монозахариди!
Много разочароващо! Нямам думи.
Първо, проникнато е в лабораторията ми. Искам подмяна на ключалките.
Второ, изчислих цената на изчезналата рибоза.
Да сме наясно, няма да я плащам аз.
Трето, искам подът да се стерилизира.
Поне един човек е влизал без разрешение.
Предвид алергиите ми, не мога да допусна замърсяване, ясно?
Ще имам грижата. - И накрая, секретарката да бъде наказана.
Ще я уволня. - И едно официално мъмрене стига.
Шокирана съм, че е от моите секретарки.
В аминолабораторията, така ли? Значи Мари Ан Роджърс.
Не, името й е Елизабет Зот.
Тя не е секретарка, а лаборант.
Къде й е бил умът? Уж е магистър.
По какво? - Химия.
Ще дойдете ли на конкурса "Мис Хейстингс"?
Ще повдигнете духа на персонала.
ЕЛИЗАБЕТ ЗОТ "МИС АМИНО"
"МИС ХЕЙСТИНГС" ЕЖЕГОДЕН КОНКУРС ЗА КРАСОТА
Еванс? Не очаквах да те видя тук.
Като Халеевата комета си.
Да пийнем с момчетата. Иначе никой няма да ми повярва.
Любима отрова? - Цианид или афлатоксин.
Голям образ си.
Момчета, представете се на легендата. - Антъни Пауърс.
Самият "г-н Ремсен". Върху какво работиш сега?
Елизабет! Здравей.
Ела при останалите участнички.
Изглеждаш прекрасно. Цяла вечност ми отне да се приготвя.
Момичета, Елизабет. - Здравейте.
Само момент. Шведските кюфтенца са на привършване.
Голям хит са.
Фран се е справила страхотно. - Наистина.
Хубаво ухаеш. На какво?
Ароматът е на касис с флорални нотки на роза.
Аз съм по класиката - "Шанел 5".
Елизабет, а твоят парфюм?
Не употребявам. В лабораторията обонянието предотвратява опасности,
а моето вече е леко увредено след инцидент със солна киселина.
Прогорих си ноздрите, но, слава богу, постепенно се възстановиха.
Не бих рискувала пак.
Калвин Еванс е тук. - Харесваш го, нали?
Умен, богат, известен. За харесване си е!
Заговори го.
След още две питиета ще го помоля да гласува за мен.
Извинете ме.
Ще ти правя компания.
Добре.
Не позволявай да се заяждат с теб.
Момчетата са си такива.
Същински примати.
Моля, заемете местата си.
Участничките да заповядат отзад. Благодаря.
Добре дошли. Аз съм Фран Фраск...
Г-це Зот... - ...от "Човешки ресурси".
С огромно вълнение ви приветствам
на осмия ежегоден конкурс "Мис Хейстингс",
където една късметлийка ще вземе короната
на миналогодишната победителка Колин Мърфи.
Колко е хубава! И парична награда от 25 долара.
Благодаря, Колин.
И аз ще се включа в конкурса. Не сте длъжни да гласувате за мен,
но предполагам ще искате отпуска.
Шегувам се.
Но стига приказки, нека ви представя водещия д-р Ричард Прайс.
Благодаря, г-це Фраск.
Каква вечер! Голяма публика се е събрала.
Момент.
Преди да започна, само един бърз въпрос от ръководството.
Някой да е намирал йон?
Ани и Кати си го търсят.
Аниони и катиони, схванахте ли?
Добре. Тогава да започваме с шоуто!
Имайте предвид, че тези дами са се потрудили здраво.
Затова, моля ви, нека сме като протоните. Заредени положително.
А сега, дами и господа, моментът, който всички чакахме.
Представям ви участничките в конкурса "Мис Хейстингс" за 1951 г.
Ето ги. Прекрасно.
Не са ли чаровни? Погледнете ги.
Мис Синтетика, какъв десерт ще приготвите на бъдещия си съпруг?
Ще започна с две топки ванилов сладолед
и ще ги полея целите с шоколад.
Гласувайте за мен, ако искате да ви кажа за сметаната.
Г-це Зот, къде мечтаете да прекарате медения си месец?
Не смятам да се омъжвам.
Но ако все пак се омъжите? - Няма.
Добре, това беше. Г-ца Зот.
Не спирам да мисля за теб.
А сега... - Здравей.
Значи дойде! - Температурата на Каръл спадна
и реших да се позабавлявам. - Г-ца Фран Фраск!
Десет хиляди студенти в "Харвард" искат днес победа.
Пусни малко сексапил, не боли, Зот.
Излагаш отбора на отдел "Аминокиселини".
Я виж Джени! Какъв тоалет само.
Благодаря. Колегите ми дадоха десет долара, за да се поразголя.
Хитро.
"Харвард" с победа днес се увенча.
Браво! Какво ще кажете? Фран Фраск, дами и господа.
Благодаря, г-це Фраск, чудно изпълнение.
Водородът и въглеродът излезли на среща... - Нанси Донати.
...и се свързали... - Много съм слушала за вас.
Да не би да има бензалдехид в парфюма ви?
Какво? Не знам.
От Париж е.
О, боже. Алергията ми.
...талантите на Елизабет Зот, Мис Амино!
Боже мой.
Д-р Еванс?
Не... Трябва да се прибера. - Не бива да карате в това състояние.
Не шофирам. Само десет километра са, ще повървя.
Аз ще ви закарам.
Но ти ме мразиш. - За бога!
Спокойно.
Много съжалявам. - Стига сте се извинявали.
Не зависи от вас. Глотисът се затваря,
коремните мускули се свиват, натискът расте.
Пилорният сфинктер се затваря и бълваме. - Не, извинявай,
че те нарекох секретарка.
Няма лошо да си секретарка.
Не, разбира се,
но беше нередно и глупаво от моя страна да допусна... О, боже.
Елате вътре.
Господи.
Шкафовете са празни.
Да, понякога забравям да ям.
Имате една вилица. - Не каня гости.
Чудо на чудесата - намерих чайник.
Искам да се извиня още веднъж за онзиден.
Не мога да приема, явно не разбирате за какво се извинявате.
Цялото упражнение е безсмислено.
Вярно е, че взех малко рибоза от изобилните ви запаси.
Приемате за даденост всички ресурси и цялото внимание на научната общност,
а уж сте интелигентен, предвид безбройните ви постижения.
Давате вид на някакъв параноичен, неблагодарен и уязвим човек.
За да отговоря на коментара ви одеве - не ви мразя.
Просто не ви харесвам.
Благодаря.
Имам нещо за теб.
Само заради това дойдох на конкурса.
Рибоза?
Магистър химик си.
Да.
Защо не защити докторантура?
Беше сложно.
Съжалявам, че напусна състезанието. - Аз пък не.
А паричната награда? - Кървави пари.
Може ли един въпрос?
Не обещавам да отговоря.
Какъв талант щеше да демонстрираш на конкурса?
Щях да сложа домат във вряща вода.
Както знаете, топлината активира молекулите.
Доматът се разширява и опъва кожичката.
После го слагам в студена вода за около 60 секунди
и кожичката се обелва лесно.
Щеше да победиш.
Лека нощ, д-р Еванс.
Пази се от колите! - Д-р Еванс!
Добро утро.
Познай любимия ми цвят.
Любимият ти цвят? Трудно е да отгатна.
Да видим... Не знам. Аквамарин?
Това не е цвят. - Въпрос на феноменология.
Линда, ела да довършиш.
Добро утро, Хариет. - Добро да е.
Тези хора нямат срам.
Още роднини, които искат пари?
Не биваше да ме слагат на корицата на списание.
Пак същата жена, която всяка седмица твърди, че ми е майка.
Ако майка ти беше жива, щеше да е горда, че си на корицата.
За какво е това? - Искат да прекарат магистрала през града.
С булдозери в задния ни двор.
Но тук живеят хора. - Въпросът е какви са хората.
Стига, не се прави така! - Линда, няма нищо, нека си играе.
Ще ги гледаш ли пак другия вторник? На събрание съм.
Разбира се. - Благодаря.
Г-це Зот, може ли да поговорим?
Оставете отворено.
Номерът ви на конкурса изложи целия отдел.
Тъй като съм ви началник, това говори зле и за мен.
Неприемливо е, очаквам друго отношение.
Следващия път изхвърчате.
Може ли?
Заповядайте.
Ти ли го сготви?
Ще го опитате ли? Сигурно не сте яли цял ден.
Не, имам пакетче солети в бюрото.
Сигурно страдате от запек.
Благодаря.
Леле. Това е...
Не съм вкусвал... Идеална е.
Не е идеална, но би могла да бъде. Това е 78-ият ми опит.
Тествам сиренето.
Сиренето?
При около 33 градуса твърдите мазнини в сиренето се втечняват
и връзките в казеина се разпадат, но топенето не е гладко.
Така ли? - Затова експериментирам с натриев цитрат.
Той замества калция, слепващ протеините, и щом сиренето се затопли...
Протеините действат като емулсификатори.
Укрепват емулсията, като задържат водата и мазнините.
Точно така.
Значи рибозата ми ти е била нужна, за да изпипаш рецептата си за лазаня?
Не, лазанята е храна. Рибозата ми трябваше за проучването.
99% от човешкото тяло е от въглерод,
водород, азот, кислород, калций и фосфор с някой и друг йон.
Но как сме достигнали това ниво на сложност?
Как двамата с вас седим тук и си говорим
и от куп разбъркани атоми сме добили настоящия си вид...
Това се опитвам да открия.
Абиогенеза. - Значи се интересувате?
Сън не ме лови.
И мен.
По какво работите в момента?
Правя научно изследване
за идентификацията, изолирането и класификацията на ензимите.
Това ухае хубаво. Картофено пюре ли е?
Прощавай.
Майчице!
Няма никаква логика. Не обяснява как затваряш кръга.
Когато се приложи полифосфорна киселина,
се получават фосфатни естери с високо моноестерно съдържание. Ето.
Имаш право.
Това е малко като кокошката и яйцето, но предвид Бръснача на Окам,
дали природата би създала простота от нещо сложно?
РНК теория за света?
Г-це Зот, имам нужда от специалното ви кафе, за да оцелея днес.
Добре.
Щях да съм доста по-напреднала, ако не правех кафе за посредствени химици.
На прага си на научен пробив.
Говори с Донати. - Говорих. Отказа ми.
Няма никаква логика. Защо? - Полова дискриминация.
Какво? - Също и политика и пристрастност,
но най-вече сексизъм.
Защо да се прави разлика според пола, който не определя интелекта?
Калвин, колко жени учени можеш да назовеш?
Мадам Кюри.
Именно. Нали не смяташ, че е случайно?
Не знам, не се бях замислял досега.
Не ти се е налагало, защото оценяват напълно възможностите ти.
Аз стигнах.
Кой иска кафе?
Мислех си нещо.
Молекулният ти синтез ще е от полза за моето изследване.
Мога да кажа на Донати, че ще ми помагаш, за да работиш на спокойствие.
Донати би ме назначил само като лаборант.
Да, но ще правиш независимо химично изследване.
Ще имаш свобода. - За всички останали ще съм лаборант.
В един идеален свят, нямаше да имаш нужда от никого.
Но както ти самата изтъкна, работиш в несправедлива система.
Да пренебрегнеш този факт... Как си го представяш изобщо?
Ще се отнасям с теб като с равна. Ти си сред най-умните хора тук.
Независимо дали работя с теб или за теб,
ще считат труда за твой, няма да ме възприемат като учен.
Ще го публикуваш с твоето име.
С пижама ли си облечен?
Не, това е спортният ми екип. Тичам до работа и обратно.
Как така тичаш?
За да се раздвижвам. Изглежда странно, но успокоява ума ми.
Обмисли предложението ми.
Калвин?
Да.
Да?
Да.
Вземам си душ в лабораторията.
Чукай, преди да влезеш.
Със сигурност.
Има си правила. Нарушите ли ги, аз нося последствията.
Знаете ли какви проблеми ми създадохте, като напуснахте конкурса?
Съчувствам ви, но нека се върнем на молбата ми.
Идеята е лоша.
Ако ви трябва лаборант, има чудесни момчета.
Майчице. Това е сексизъм. - Дори не знам какво значи това.
Не съм го решила с лека ръка. Намеренията му са чисто професионални.
Миличка, между мъж и жена не може да има професионални отношения.
Мислех ви за по-умна. Причината да ви иска не е биографията ви.
Колко жени учени можете да назовете, освен мадам Кюри?
Не е квалифицирана. - Не дойдох за позволение,
а да се уверя, че документите са попълнени правилно.
Разхождате се тук сякаш ви е бащиния. И няма нищо лошо.
Стига парите на "Ремсен" да текат.
Пресъхнат ли обаче, с вас е свършено.
Колеги сме. Нищо повече.
Не, вие сте му лаборантка. Не сте първата. Мъжете са си мъже.
Ще му щукне нещо друго и тогава какво?
Наред ли е всичко с г-ца Фраск? - Напълно. А с Донати?
Също.
Остави отворено.
Добре.
Подредих както повелява здравият разум и изчистих трохите от солети.
Не защото съм жена, просто нямат място в химична лаборатория.
Бельото обаче си го прибери сам.
Ти ли премести мензурите?
В средата са еднакво достъпни и за двама ни.
Как работиш на толкова силна музика?
Само така мога да мисля. И шпатулите ли премести?
Никога не си работил с друг човек, нали?
Така ми харесва.
Калвин, не че не обичам музика.
Просто тази не ми допада. Много е натоварваща.
Точно това ми харесва. Помага ми да мисля.
Никога не знаеш какво предстои. Тромпет? Барабани? Вълнуващо е.
Шум.
Аз просто харесвам друго.
Предсказуемост, ясна структура.
Харесва ми как акордите се сменят и доизграждат,
както атомите се съчетават в молекули.
Какво?
Закъсня. Вече започнах първия опит.
Реших да редуваме музиката всеки ден.
Като компромис.
Какво имаме тук?
Домът на Зот. - Здравей, Калвин е.
Твоят лабораторен партньор.
Наближава 20 ч.
Не ми излиза от ума последното, което каза,
за базовата структура на пиримидините и пурините.
Това ме наведе на извод, който преди изключвах.
Нуклеинова независимост? - Да.
Само да си взема тефтера.
Тъкмо преди малко нахвърлях нещо за теорията на Мишер...
Момент.
По дяволите. - Елизабет?
По дяволите. Трябва да затворя.
Какво стана? - Загорих вечерята си.
Боже, реших, че е нещо сериозно.
Сериозно е. Не загарям храна.
Никога не си загаряла нищо?
Не. Просто се разсеях.
Понякога грешките са за добро.
Може да доведат до нещо неочаквано.
Затварям. Лека нощ.
Майчице.
Това е.
Получих просветление.
Остави отворено.
Ти ме вдъхнови с Бръснача на Окам. - Калвин.
Ами ако в нуклеиновите киселини се включват по-сложни молекули?
Примерно... - Казах да отвориш!
Елизабет.
Елизабет. Какво има? Да не направих нещо?
Беше грешка.
Не разбирам.
Реакцията на Маяр карамелизира месото преди печенето.
Да видим резултата.
О, боже.
Да пуснем ли реклама? - Не. Не знам. Не.
Очаквахме друго.
В науката се опитваме да контролираме всяка променлива.
Температурата в лабораторията, броя на замърсителите,
точната настройка на всеки апарат.
Понякога не можеш да разчиташ на формулата.
Не можеш да контролираш всяка променлива.
Понякога...
Много пъти...
не се получава.
Ще се случва да загорите лазанята.
Ще вечеряме каквото има.
Деца, сложете масата. Мама има нужда да се усамоти.
ИЗВИНЯВАМЕ СЕ! ТЕХНИЧЕСКИ ПРОБЛЕМ.
Превод на субтитрите Боряна Богданова